open-index/open-wikipedia-markdown huggingface dataset:
Yngelpleie

**Yngelpleie** er en innsats foreldre gir til avkom etter at de kommer ut av egget. Hos de fleste dyr vil eggene bli overlatt til seg selv, og i mange tilfeller vil de voksne dø før eggene klekkes. Hos dyr som er langlevende, og særlig dyr som legger få egg, eller føder levende unger, vil foreldre i mange tilfeller hjelpe ungene.

## Variasjon i yngelpleie
Slik hjelp varierer fra å beskytte de små mens de ligger i eggene, slik vi ser hos blekkspruter, til å mate, beskytte og lære opp avkommet slik vi finner det hos mange sosiale pattedyr som rødrev, gepard og primater. Mange dyr ligger mellom disse ytterpunktene, slik som skalare og krokodiller, som passer på eggene og beskytter ungene i de første leveukene til de er store nok til å jakte selv, men som ikke gir dem noen næring.

## Yngelpleie hos leddyr
De fleste leddyr har ingen form for yngelpleie, men overlater eggene til seg selv så snart de er lagt. Det finnes likevel unntak i mange grupper. Hos sosiale insekter, såsom maur, bier og termitter, forer de eldre arbeiderne larvene og delvis også unge voksne dyr. Mange biller graver ned eggene sammen med en matkilde (åtsler, avføring). En del bladbiller passer på eggene og blir hos larvene fram til puppestadiet for å beskytte dem og lede dem til matkilder.

Ulveedderkopper lager et lite silkespinn som de legger eggene sine på, og bærer dem med seg til de klekkes. Hos enkelte arter av edderkopper vil moren la avkommet spise henne selv når de er blitt store nok til å nå gjennom eksoskjelettet hennes med gifttennene sine. Skorpioner bærer ungene rundt på ryggen til i alle fall første hudskifte.

## Yngelpleie hos fugl og pattedyr
Fugler og pattedyr har en meget velutviklet yngelpleie sammenliknet med de aller fleste andre dyr. Hos fugler varierer yngelpleien likevel  betraktelig. Unger av ovnhøns klekkes med fjær heller enn dun og forlater reiret så snart de er ute av egget. Grupper som hegrer, hauker, hakkespetter, ugler og de fleste spurvefugler har derimot unger som er sterkt reirbundne, og er helt avhengige av foreldrene for mat, beskyttelse og til og med kroppsvarme. Duer skiller ut et eget sekret som de gir til ungene, som kan sammenliknes med melk hos pattedyr.

Yngelpleie er godt utviklet hos pattedyr, der ungene vil patte moren i den første levetiden. Pattedyr har ikke tenner ved fødselen, og er helt avhengig av moren for å få næring den første tiden.

## Fordeling av yngelpleie mellom kjønnene
Hos de fleste arter faller ansvaret for yngelpleie på hunnen, men hos mange fisker og hos bladhøns er det hannen som står for hovedansvaret. Hos mange fugler deles ansvaret relativt likt. Hannen hos pattedyr bidrar gjerne lite i ungepleie, men unntak finnes, som hos ulv, hyene og menneske.

## Referanser
All Shook Up

«**All Shook Up**» er en sang skrevet av Otis Blackwell og Elvis Presley. Den kom ut først med tittelen «I'm All Shook Up» i fremførelse av David Hess under artistnavnet David Hill. Presleys versjon ble innspilt 19. januar 1957 og gitt ut på singel samme år. Presley var i ferd med å spille inn en gospel-EP sammen med The Jordanaires da «All Shook Up» ble innspilt som adspredelse.

## Bakgrunn
Blackwell har sagt i flere intervjuer at sangen var et resultat av en utfordring. Han pleide å fleipe om at han kunne skrive en sang med utgangspunkt i hvilken som helst frase, og hadde tidligere skrevet «Great Balls of Fire» for Jerry Lee Lewis på en slik utfordring. Da en bransjekollega opplevde at brusen han hadde åpnet skummet over i selskap med Blackwell, ble Blackwell ufordret til å skrive en sang om det som skjedde og gjorde det «før skummet hadde lagt seg».

## Versjon av Suzi Quatro
Suzi Quatro spilte inn sangen og ga den ut på albumet *[[Suzi Quatro (album)|Suzi Quatro]]* (*Can the Can* i Australia) i 1973. Sangen ble gitt ut på singel i 1974. Singelen kom på 85.-plass på poplista i USA.

## Referanser
Will Stevens

**William Stevens**, kjent som **Will Stevens**, (født 28. juni 1991 i Rochford, Essex) er en britisk racerfører. Han har kjørt i Formel Renault 3,5-liter siden 2012. Han kjørte sitt første løp i Formel 1 i , da han erstattet Marcus Ericsson for Caterham F1 i sesongavslutningen i Abu Dhabi. I februar 2015 kunngjorde Marussia at de hadde signert Stevens for -sesongen.

## Karriere
Stevens startet sin racingkarriere med gokart i 2003, og gikk til formelbiler og Formel Renault 2,0 i 2008. I 2012 gikk han til Formel Renault 3,5-liter, hvor han tok tolvteplassen i sin debutsesong. I 2013 tok han fem pallplasseringer på 17 løp, og endte sesongen som nummer fire sammenlagt, og fulgte neste år opp med to løpsseire, fire pallplasseringer og en sjetteplass i mesterskapet.

I oktober 2014 kunngjorde Formel 1-teamet, Marussia F1, at Stevens skulle være reservefører for dem for resten av -sesongen. De hadde opprinnelig planlagt å bruke ham i første treningsomgang i Japans Grand Prix 2014, men klarte ikke å få sendt de nødvendige dokumentene til FIA i tide. Måneden etter ble det imidlertid klart at han ville få sin Formel 1-debut for Caterham F1 i Abu Dhabis Grand Prix 2014. Han fullførte løpet på 17.-plass, en runde bak vinneren.

## Resultater
### Karriereoversikt

### Fullstendige resultater fra Formel Renault 3,5-liter
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellene:**
*  - Brøt løpet, men ble klassifisert ettersom han hadde fullført over 90% av løpsdistansen.

## Referanser


## Eksterne lenker
* 
* 
*
Duet Non Stop

**Duet Non Stop**, eller **Non Stop**, (kirgisisk: Дуэт Non Stop) var en kirgisisk musikkduo som besto av Maksat Sadırbekov og Çolpon Talipbekova. Duoen ble dannet den 17. januar 2011 som en del av musikkprosjektet «Super Star», og den ble oppløst i 2018.

Duoen hadde en hit med sangen «Biyiktik» i 2013. 
I 2014 vant Non Stop den nasjonale finalen og fikk representere Kirgisistan i Tyrkvisjonens sangkonkurranse i Kazan hvor de fremførte popsangen «Seze bil», og endte på fjerdeplass i finalen. 
I 2016 ga duoen ut singelen «Aldaba», som nådde førsteplassen på hitlister i Kirgisistan, Kasakhstan og Usbekistan.

I desember 2017 ble det offentliggjort at Çolpon Talipbekova og Maksat Sadırbekov ikke ønsket å forlenge kontrakten med Non Stop-prosjektet, og at det skulle holdes en auditionrunde for å finne to nye bandmedlemmer. Ettersom det ikke ble funnet nye medlemmer, ble bandet oppløst og prosjektet avsluttet i januar 2018.

## Album
* 2016: *Non Stop Music* 

## Singler (utvalg)
* 2016: «Aldaba» («Алдаба»)
* 2014: «Seze bil» («Сезе бил»)
* 2013: «Biyiktik» («Бийиктик»)

## Referanser
Andreas Vindheim

**Andreas Aalen Vindheim** (født 1995) er en norsk fotballspiller som spiller for .

Han har kamper for Norges U21-herrelandslag i fotball. 

Vindheim har tidligere spilt for  i Tippeligaen.

## Klubbkarriere
### Brann
Vindheim, som er født i Bergen, startet karrieren i sin lokale klubb, . I 2012 og 2013 spilte Vindheim cup-kamper for klubben, mens første kamp i Tippeligaen kom 4. mai 2014, da Brann spilte uavgjort 1–1 mot . Vindheim spilte sammenlagt 22 kamper og scoret to mål for klubben i Tippeligaen i nedrykkssesongen 2014.

### Malmö FF
Det ble 10. mars 2015 kjent at Vindheim var klar for Malmö FF i en overgang verd mellom 3,5 og 4 millioner kroner. Dagen etter ble spilleren presentert av sin nye klubb. Han har signert en kontrakt for fire år med Malmö FF, og er med dette tredje norske spilleren som har signert for klubben i sesongforberedelsene til 2015-sesongen.

### Landslagskarriere
Vindheim har spilt landslagskamper for Norges U18- og U19-lag. Han har spilt fem kamper for U21-landslaget.

Den 16. november 2020 ble han tatt ut i sin første landslagstropp for  mot . Han ble tatt ut i landslagstroppen etter den opprinnelige troppen ble satt i karantene.

Den 18. november 2020 fikk han sin første landskamp for  mot .

## Spillerstatistikk
:*Per 22. november 2014.*

## Referanser


## Eksterne lenker
* 
* «Andreas Vindheim», profil på Malmö FFs hjemmeside 
* «Andreas Vindheim», profil på SvFFs hjemmeside
Eli Erichsen

**Eli Havig Støre Erichsen** (født *Støre*; 1894–1988) var en norsk barnebokforfatter, bosatt i Oslo. Hun ble tildelt en kulturpris for sine to første barnebøker om den blinde piken Signe.

## Bakgrunn og oppvekst
Hennes foreldre var John Støre (f. 1858 i Skogn, død i 1928) og Ragna Støre (f. I863 i Vefsn, død i 1947). Ragna var datter av stortingsrepresentant, lagtingspresident og lensmann I Vefsn, Christian Møinichen Havig.

Hennes far John Støre utvandret til USA som ung, og fikk seg arbeid som journalist. Etter hvert traff han Ragna Havig, som opprinnelig var fra Mosjøen. Gjennom flere tiår var John Støre redaktør for den norske avisen *[[Sioux City Tidende]]*. Eli bodde i USA til hun var syv år gammel; familien flyttet tilbake til Norge og Mosjøen rundt 1901. John Støre startet Mosjøen Orkesterforening i 1901; sekstenåringen David Monrad Johansen var en av de lokale musikerne som var med fra starten. Støre forsøkte også å starte et mannskor, men det initiativet vakte øyensynlig ikke tilstrekkelig oppslutning.

## Ekteskap
Hun giftet seg i 1914 med Einar Erichsen, som var yrkesmilitær.

## Forfatterskap
Eli Støre Erichsen debuterte i 1942 med *Eventyr og historier for barn*, og skrev i alt elleve bøker. De første bøkene hadde preg av folkelig fortellerkunst fra hjemtraktene, med sagn- og eventyrstruktur. Trilogien om Signe (*Signe* 1965, *Signes nye verden* 1967, *Signe og Signora* 1970) er mer realistisk anlagt; her skildres ei jente fra Finnmarkskysten som mister synet, men ikke troen på livet. Handlingen i trilogien er lagt til ca 1900. Det første bindet foregår i oppvekstmiljøet med kontrastering mellom rike og fattige, det andre på blindeskolen i Trondheim, og det tredje skildrer utviklingen av kjærlighetsforholdet til prestesønnen Jørgen. Erichsen legger også stor vekt på å skildre natur og kultur i landsdelen. Det er sannsynlig at Erichsen hentet noe av sin inspirasjon fra sin søster, Mildrid Støre. Hun ble blind som åtteåring og var den første blinde i Norge som tok embetseksamen i filologi.

Hun mottok Kulturdepartementets barnebokpris for *Signe og Signora* i 1970.

## Bibliografi
* 1942: *Eventyr og historier for barn*
* 1947: *Istrollene*
* 1947: *Prinsessen som ville på ski*
* 1948: *Ole-Jakobs tur til Finnmark*
* 1950: *Ole-Jakob oppdager Island*
* 1957: *Eventyret om Sildine*
* 1965: *Signe*
* 1967: *Signes nye verden*
* 1969: *Tim, Tom og Trine og de andre i Huset*
* 1970: *Signe og Signora*
* 1976: *[[Oldemors visebok]]*

## Referanser


## Eksterne lenker
*
Ivar Haarstad

**Ivar Haarstad** (født 22. februar 1944 i Selbu) er en norsk lege, sykehusdirektør og politiker (H).

Han vokste opp på Ner-Hårstad (Framigarden) i Selbu. Han gikk Orkdal landsgymnas og så medisinstudiet ved Universitetet i Oslo. Han spesialiserte seg i fødselshjelp og kvinnesykdommer ved Regionsykehuset i Trondheim.

Haarstad kom til Innherred sykehus i Levanger i 1982. Han har vært overlege og avdelingsoverlege ved gynekologisk avdeling samt leder ved barne- og familieklinikken. Haarstad var sjeflege ved sykehuset fra 2001 til 2002, deretter direktør ved Sykehuset Levanger og assisterende direktør i Helse Nord-Trøndelag. Han gikk senere tilbake til stillingen som avdelingsoverlege i fem år før han avgikk med pensjon.

Haarstad har vært leder i Levanger Høyre 1997–2001, fast medlem av Levanger kommunestyre 1999–2003 og vara i flere perioder. Han har også vært vara til fylkestinget. I 2012 ble han leder i Levanger Senior Høyre.

## Referanser
Fossile knelere

**Fossile knelere** (Mantodea) er en gruppe av insekter. Det antas at knelerne er en gammel insektgruppe, men man kjenner ikke svært mange fossile arter.

## Utseende
Middelsstore til svært store, avlange, nokså langbeinte insekter. Hodet var nokså lite, med skarpe, bitende munndeler, korte, trådformede antenner og store fasettøyne som ofte stod litt opp som "hornbriller". I likhet med de moderne knelerne hadde de trolig en svært fleksibel "hals" som muliggjorde betydelige bevegelser av hodet. Beina hadde lange hofter, noe som også gir god beveglighet, forbeina ved omdannet til et fangstorgan der den krumme leggen griper an mot krumningen i låret, begge med skarpe pigger på kontaktflatene. Mellom- og bakbeina var lange og tynne. De hadde to par vinger med fint årenett (av og til reduserte), forvingene har smale og noe harde, bakvingene brede, tynne og membranøse. Bakkroppen var vanligvis noe flattrykt. Nymfene lignet de voksne bortsett fra at de ikke hadde utviklede vinger og kjønnsorganer.

## Levevis
I likhet med de nålevende artene var de fossile knelerne landlevende rovdyr som stort sett satt stille i vegetasjonen, godt kamuflert, og ventet på at et bytte skulle komme innen rekkevidde. Dette ble så grepet med de piggete forbeina.

## Fossiler
Siden knelerne er store insekter, er det nesten bare nymfestadier som er funnet i rav, men det finnes en del avtrykksfossiler av voksne knelere.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Gruppen Dictyoptera
******* Knelere, Mantodea Burmeister, 1838
******** Familien Cretomantidae Gratshev & Zherikhin, 1993 - kritt
******** Familien Santanmatidae Grimaldi, 2003 - kritt
******** Gruppen Neomantodea Grimaldi, 2003
********* Familien Ambermantidae Grimaldi, 2003 - sen kritt
********* Gruppen Eumantodea Grimaldi, 2003
********** Familien Amorphoscelidae Stal, 1877 - bare kjent fra noen få tusen år gammelt kopal
********** Familien Chaeteessidae Handlirsch, 1926 - paleocen til nåtid
********** Familien Mantoididae Giglio-Tos, 1927 - eocen
********** Familien Metallyticidae Chopard, 1949
********** Overfamilien Mantoidea Handlirsch, 1903
*********** Familien Choeradodidae Chopard, 1949
*********** Familien Empusidae Burmeister, 1838
*********** Familien Hymenopodidae Chopard, 1949
*********** Familien Mantidae Burmeister, 1838 - paleocen til nåtid
*********** Familien Thespidae Giglio-Tos, 1919
*********** Familien Toxoderidae Beier, 1934
*********** Familien Vatidae Stal, 1887

## Litteratur

* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Aion (langobardisk konge)

**Aion** (*Aio*, *Agio*) var, sammen med sin bror Ibor den første mytiske konge av langobardene. Opphavsmyten om langobardene er nedtegnet i *Origo Gentis Langobardorum*, et kort manuskript fra det 7. århundre som forklarer navnet langobarder med at ''Godan'' (Odin) har gitt dem navnet, og nevner videre de lombardiske kongene fra Ibor og Aion til Perctarit som regjerte på 670- og 680-tallet.

Langobardenes historie (*Historia Langobardorum*) av Paulus Diaconus forteller at langobardene opprinnelig bodde på «øya» «Skandinavia» (Scadanan), men på grunn av overbefolkning måtte en del av dem flytte ut. Disse emigrantene valgte Ibor og Aion til konger i et diarki (tomannsvelde) sammen med deres mor Gambara. De to kongene ledet sitt folk fra Skandinavia til den sørlige kysten av Østersjøen. Denne første forflytningen skjedde tre-fire århundrer før starten på det som regnes som folkevandringstiden og innledet langobardenes lange marsj til Italia hvor de ble en dominerende folkegruppe fra det 8. århundre.

Folkegruppen ble opprinnelig kalt *winnili* (vinniler), men allerede hos den romerske historikeren Tacitus på slutten av det første århundre brukes navnet langobarder. Sannsynligvis bodde langobardene på denne tida i trakten mellom Elben og Weser. Tacitus beskriver langobardene som «*fryktløse i kamp*».

Lombardere støtte i dette området sammen med folkegruppen vandalene. Legenden forteller at vandalene under kongene Ambri og Assi hadde bedt til guden Godan om seier – Godan lovte at han skulle gi seier til de han først så om morgenen - mens Gambara, Aions mor, hadde alliert seg med Godans hustru *Frea* (Frigg). Frea ba de langobardiske kvinnene om å binde håret sitt under haken, og Frea snudde Godens seng slik at hans blikk først falt på dem. De fikk da seier i kampen mot vandalene, og fikk også navnet langobarder etter det som Godan oppfattet som et langt skjegg hos dem han så.

Ibor og Aion førte sitt folk videre sørover til et sted som Paulus Diaconus kaller Mauringa, muligens ved dagens Göttingen. Etter at Ibor og Aion var døde, ble Aions sønn Agelmund konge over langobardene, og han regjerte i 33 år.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Liv Eirill Evensen

**Liv Eirill Evensen** (født 22. mai 1974 i Tønsberg) er en norsk barnebokforfatter.

Hun er oppvokst i Andebu, utdannet ved Universitetet i Bergen og er siden 2003 bosatt i Odda. Ved siden av forfatterskapet arbeider hun som kulturarbeider og prosjektleder i Odda kommune. 

Hun mottok Kulturdepartementets debutantpris for *Meg og en kritthvit t-skjorte uten trykk på* i 2011.

## Bibliografi
* *Meg og en kritthvit T-skjorte uten trykk på*, ungdomsbok, Omnipax (2011) 
* *Bandet mitt spiller ikke progrock*, ungdomsbok, Omnipax (2012) 
* *Playback*, ungdomsbok, Omnipax (2013) 
* *Nemesis venter*, ungdomsbok, Omnipax (2014) 
* *Drømmen om Neboria*, ungdomsbok, Omnipax (2015)
* *En av tusen,* ungdomsbok, Omnipax (2016) 
* *Landet Monte Nova*, ungdomsbok, Omnipax (2016)

## Referanser


## Kilder
* Presentasjon av Liv Eirill Evensen i Forfatterkatalogen på Forfattersentrums nettsider

## Eksterne lenker
Breivollveien (Oslo)

**Breivollveien** (11-31; ingen partallsadresser) er en vei på Alnabru i bydel Alna i Oslo. Den går parallelt med E6 fra Ole Deviks vei til Smalvollveien.

Veien fikk navn i 1972 etter Breivoll-gårdene, hvorav Nedre Breivoll lå ved nr. 25. Der som ellers langs sørsiden av veien står det i dag næringsbygg.

## Kilder
* Oslo byleksikon

## Eksterne lenker
*
Brekkelia (Oslo)

**Brekkelia** (3A-5E, 2A-10N) er en vei på Brekke i bydel Nordre Aker i Oslo. Det er en blindvei på østsiden av Maridalsveien.

Navnet ble vedtatt i 1959. Bebyggelsen består av rekkehus og boligblokker oppført av Selvaag rundt 1960. Boligene er organisert i borettslag.

## Referanser


## Kilder
* Oslo byleksikon

## Eksterne lenker
* Oslo kommunes bydelsoversikt
Bråtenalléen (Oslo)

**Bråtenalléen** (1–35B, 2–36C) er en allé på Grefsen i bydel Nordre Aker i Oslo. Den går fra Grefsen allé til Betzy Kjelsbergs vei.

Alleen fikk navn i 1915 etter villaeiendommen Braaten.

## Kilder
* Oslo byleksikon

## Eksterne lenker
*
Non stop (andre betydninger)

**Non stop**, **non-stop**, **nonstop**, **Non Stop** eller **Non-Stop** kan vise til:
*Sjokoladelinser, se Non Stop
*En amerikansk film, se Non-Stop (film)
*En kirgisisk musikkduo, se Duet Non Stop
**Non-Stop*, en roman fra 1958 av Brian Aldiss
*Direkteflygning
*Viralprogram, se Non Stop Dagbladet
Doktor Smiths vei (Oslo)

**Doktor Smiths vei** (1-15, 2-18) er en vei på Grefsen i bydel Nordre Aker i Oslo. Veien består av to adskilte deler: fra Kjelsåsveien til Grefsenveien og fra Grefsenveien til Glads vei.

Veien fikk navn i 1915 etter Christian Smith (1819–1910), som var bylege i Christiania og grunnlegger av Grefsen bad. I 2014 fikk en nærliggende trikkeholdeplass navnet Doktor Smiths vei holdeplass. Begge veistubbene går i relativt kraftig hellende terreng, og er derfor lokalt kalt «Smithebakken».

## Kilder
* Oslo byleksikon: Doktor Smiths vei

## Eksterne lenker
*
Henrik Sørensens vei (Oslo)

**Henrik Sørensens vei** (1-43, 2-42) er en vei på Karihaugen i bydel Alna i Oslo. Den går som blindvei nordvestover fra Per Krohgs vei.

Veien fikk navn i 1969 etter maleren Henrik Sørensen. I området finnes også flere andre veier med navn etter norske malere. Bebyggelsen er blokker fra tidlig i 1970-årene tilsluttet OBOS-borettslaget Ellingsrudåsen.

## Referanser


## Kilder
* 

## Eksterne lenker
* Oslo kommunes bydelsoversikt
Allround-NM på skøyter junior 2004

**Allround-NM på skøyter junior 2004** ble avholdt 31. januar og 1. februar 2004 på Skien isstadion, Skien.Teknisk arrangør var Idrettsforeningen Herkules.

Norgesmestere ble Maren Haugli, Jevnaker IF for damene og Håvard Bøkko, Hol IL for herrene.

## Sammenlagt Damer Junior

## Sammenlagt Herrer Junior

## Funksjonærer
* Overdommere var Knut A. Olsen for herrene og Roar Eriksen for damene.
* Startere var Halvor Hamsdokka og Marcel L. Vanberg.
* NSFs teknisk delegerte (TD) var Knut Ludahl.

## Referanser




## Kilder
* 
* 

## Eksterne lenker
* 
*
Dugnadsveien (Oslo)

**Dugnadsveien** (1-23, 4A-14) er en vei på Årvoll i bydel Bjerke i Oslo. Den går fra Årvollveien til Selvbyggerveien.

Navnet ble vedtatt i 1952 og henspiller på at man i borettslagenes ungdom gjerne tydde til dugnadsinnsats ved oppføring av husene. Blokkene i nr. 9-23 tilhører USBL-borettslaget Lia og ble oppført i 1951–52.

## Kilder
* 

## Eksterne lenker
*
Per Ingvar Haukeland

*'Per Ingvar Haukeland*, professor, født 8. juni 1966) er en norsk økofilosof og forfatter, tilknyttet Universitetet i Sørøst Norge, campus Bø. 

Haukeland er utdannet pedagog og filosof med Ph.D. fra Universitetet i California i Berkeley, med spesiell vekt på forholdet mellom natur, kultur og menneske relasjoner i bærekraftig stedsutvikling. Han arbeidet ved Telemarksforsking i Bø  2002-2016. Han har undervist på Høgskolen i Telemark i Bø siden 2001, på heltid fra 2016 og som full professor fra 2020. Han er tilknyttet friluftslivsutdanningen på campus Bø ved USN. 

Haukeland samarbeidet i mange år med filosofen Arne Næss, noe som resulterte i to bøker: *Livsfilosofi* (Universitetsforlaget, 1998) og *Dyp Glede: Inn i dypøkologien* (Flux forlag, 2008). Han har også skrevet boken Mystica Eterna (2003) om Marcello Haugen og Himmeljorden: Det av Gud i Naturen (Kvekerforlaget, 2010). Han er redaktør (med Biljana J. Fredriksen) til antologien, "Crafting relationships to nature through creative practices" (Universitetsforlaget, 2023), tillegg til en rekke fagartikler og forskningsrapporter.

## Referanser
Salmeboka minutt for minutt

***Salmeboka minutt for minutt*** er en 60 timer lang direktesending på NRK2 og internett den første helgen i advent 2014. Over 200 forskjellige kor fra hele Norge sang seg gjennom hele *[[Norsk salmebok 2013]]*. Sendingen begynte fredag 28. november klokken 12 og ble ferdig ved midnatt søndag 30. november. Vår Frue kirke i Trondheim er hovedbase, men også en rekke andre steder i Norge samt i USA er med.

## Steder

### Fredag

### Lørdag

### Søndag

## Salmeoversikt
### Fredag

### Lørdag

### Søndag

## Eksterne lenker
* 
*  Tidsplan
*  Koroversikt tid, sted og salme
*  Kirkens side om TV-programmet
Allround-NM på skøyter junior 2002

**Allround-NM på skøyter junior 2002** ble avholdt 16. og 17. februar 2002 på Furumo stadion, Geithus i Modum.Teknisk arrangør var Geithus Idrettslag.

Norgesmestere ble Mari Hemmer, Aktiv SK for damene og Henrik Christiansen, Asker SK for herrene.

## Sammenlagt Damer Junior

## Sammenlagt Herrer Junior

## Funksjonærer
* Overdommer var Frank Sigurdsen og assisterende overdommer var Jan Lokshall.
* Startere var Marcel L. Vanberg og Ivar Jonny Tvenge.
* NSFs teknisk delegerte (TD) var Marcel L. Vanberg.

## Referanser




## Kilder
* 
* 

## Eksterne lenker
* 
*
David Darling

**David Darling** (1941–2021) var en amerikansk cellist og komponist. I  vant han Grammy for beste new age-album. Darling har blant annet samarbeidet med artister som Bobby McFerrin og Spyro Gyra. I Norge var han mest kjent for sitt samarbeid med Ketil Bjørnstad, men også Terje Rypdal, på flere plateinnspillinger.

## Referanser


## Eksterne lenker
* 
* 
*
Erik Johan Sæbø

**Erik Johan Sæbø** (født 1964) er en norsk tidligere landeveissyklist fra Sandnes.

Han ble nordisk mester i 1987 og norgesmester i 1988. Han deltok under sommer-OL for Norge i 1988 i Seoul, hvor han fikk en 27.-plass i landeveisrittet.

Sæbø er i dag daglig leder i Spinn Sykkelshop og en av eierne i sykkellaget Team Øster Hus-Ridley.

## Eksterne lenker
*
SUSS-telefonen

**Stiftelsen SUSS-telefonen** var en norsk stiftelse stiftet 31. desember 1987 for å sikre ungdom hjelp til å oppnå bedre helse med spesielt fokus på å forebygge abort, overføring av seksuelt overførbare sykdommer og uønskede graviditeter.

Stiftelsen var landsdekkende og ble drevet av og med helsepersonell med spesialkompetanse. Den ble nedlagt 28. november 2014.

## Referanser
NM i troppsgymnastikk for junior 2009

**NM i troppsgymnastikk for junior 2009** ble arrangert 13. - 14. juni 2009, i Mandalshallen i Mandal. Arrangøren var Mandals Turnforening.

Det ble konkurrert i:
* TeamGym - frittstående, tumbling og trampett sammenlagt 
* Nasjonale klasser - frittstående, tumbling og trampett som separate konkurranser 

## Resultater, Teamgym

### Kvinner

### Herrer

### Mix

## Resultater, Nasjonal klasse
### Frittstående

### Tumbling

### Trampett

## Eksterne lenker
* Mandals Turnforening - NM Junior 2009
** Mandals Turnforening - Resultater NM Teamgym Junior 2009 (.xls)
** Mandals Turnforening - Resultater NM Nasjonale klasser junior 2009 (.xls)
Njuguna Ndung’u

**Njuguna S. Ndung'u** (født 1960) er en kenyansk økonom, som var sentralbanksjef for Kenyas sentralbank i to perioder, fra mars 2007 til mars 2015. 

## Utdanning og yrkeserfaring
Ndung'u har en Bachelor- og Mastergrad i samfunnsøkonomi fra University of Nairobi, og har en Ph.D i samfunnsøkonomi fra  Göteborgs universitet. 

Før han ble sentralbanksjef har han bl.a. direktør ved African Economic Research Consortium, og han har undervist i økonomi og økonometri ved University of Nairobi, der han var førsteamanuensis. Han har også jobbet for International Development Research Centre (IDRC), der han jobbet med sørlige Afrika og Kenya Institute of Public Policy Research and Analysis (KIPPRA).  

Han ble utnevnt til sentralbanksjef i mars 2007, og ble utnevnt for fire nye år i 2011. Da han gikk av i mars 2015 overtok visesentralbanksjef Haron Sirima som fungerende sentralbanksjef inntil Patrick Njoroge stillingen i juni 2015.

Han har blitt utnevnt til CS Treasury i Kenyas femte administrasjon under president William Samoei Ruto.https://www.voaafrique.com/a/le-président-william-ruto-nomme-son-gouvernement-/6765265.html

I oktober 2022 ble Njuguna Ndung'u utnevnt til finansminister.https://www.voaafrique.com/a/le-nouveau-gouvernement-pr%C3%AAte-serment-au-kenya/6807714.html

## Referanser


## Eksterne lenker
*  Presentasjon på sentralbankens hjemmeside
Too Big

***Too Big*** er en sang skrevet av Mike Chapman og Nicky Chinn som ble spilt inn og gitt ut på singel med Suzi Quatro i 1974. Singelen kom på 13.-plass i Australia og 14.-plass i Storbritannia. Sangen ble også gitt ut albumet *[[Quatro]]* senere samme år.
The Wild One

**«The Wild One»** er en sang skrevet av Mike Chapman og Nicky Chinn som ble spilt inn og gitt ut på albumet *[[Quatro]]* med Suzi Quatro i 1974. Sangen ble også gitt ut på singel senere samme år. Singelen kom på 2.-plass i Australia og 7.-plass i Storbritannia. I 1977 ble sangen spilt inn live i Japan og gitt ut på albumet *[[Live And Kickin']]*. Hun spilte den inn igjen i studio i 1996 og ga den ut på albumet *[[What Goes Around - Greatest & Latest]]*.
Fossile gresshopper

**Fossile gresshopper** (Caelifera) er en gruppe av insekter. De er kjent tilbake til jura-tiden.

## Utseende
Middelsstore til store insekter, noe flattrykte fra siden, med bitende munndeler. Antennene er trådformede (sjelden kølleformede) og forholdsvis korte, ikke lengre enn hode + thorax. Pronotum er salformet. Bakbeina er utviklet til lange hoppebein med kraftige lår som på innersiden har stridulasjonsriller som gnis mot sidene av bakkroppen. Hunnene har et kort og kraftig eggleggingsrør.

## Levevis

## Fossiler
Fossile gresshopper er kjent tilbake til tidlig jura.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Gruppen Rettvinger, Orthoptera
******* Gresshopper, Caelifera Ander, 1936
******** Familien Tridactylidae Brullé, 1835
******** Familien Exaeretopteridae Pierce, 1944 - kjent fra miocen
******** Overfamilien Acridoidea MacLeay, 1819
********* Familien Acrididae Macleay, 1819
******** Overfamilien Proscopioidea
********* Familien Proscopiidae

## Litteratur

* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Båntjernveien (Oslo)

**Båntjernveien** (1-5, 2A-4) er en vei på Vettakollen i bydel Vestre Aker i Oslo. Som kjørevei går den som blindvei nordøstover fra Gulleråsveien. Den fortsetter imidlertid som turvei i skogen, og fremstår som sådan som en del av Ankerveien.

Navnet ble vedtatt i 1917. Bebyggelsen er dels eldre hus, dels nyere terrassehus.

## Kilder
* Oslo byleksikon

## Eksterne lenker
*
Brekkeveien (Oslo)

**Brekkeveien** (1A-19, 2A-16) er en vei på Brekke i bydel Nordre Aker i Oslo. Den går fra Kjelsåsveien til Frysjaveien. Den utgjorde tidligere en del av Kjelsåsveien, og fikk sitt nåværende navn i 1951 etter Brekke gård (gnr./bnr. 59/414).

## Referanser


## Kilder
* Oslo byleksikon

## Eksterne lenker
* Oslo kommunes bydelsoversikt
Kombinasjon (sjakk)

**Kombinasjon** i sjakk er en trekksekvens som medfører at motspilleren gis få eller ingen valgmuligheter (trekktvang), ikke sjelden ved hjelp av et offer.

Hensikten er å oppnå taktiske mål, eksempelvis sjakkmatt, materiell gevinst, forbedret stilling, patt, evig sjakk etc. Til forskjell fra strategi, der langsiktige posisjonelle fordeler etterstreves, er de vanligste kombinasjonene unnagjort etter to eller tre trekk, selv om enkelt mer spektakulære kombinasjoner kan foregå i atskillige trekk; gode eksempler på dette kan finnes i «det udødelige partiet» og i «det eviggrønne partiet», begge fra hvits 19. trekk .

Alekhin betegnet kombinasjoner som «sjakkspillet hjerte».

## Eksempler

Steinitz holdt denne kombinasjonen som den vakreste i sjakkhistorien, «Zukertorts udødelige»: 
:**26. g6xh7+ Kg8-h8**
:**27. d4-d5+! e6-e5**
:**28. Dd2-b4!!**
:Dette er det egentlige poenget med kombinasjonen: å ofre egen dronning for fra svart dronning muligheten til å kontrollere e5. Etter 28.&nbsp;...&nbsp;De7xb4 settes svart matt i sju trekk fra og med 29. Lb2xe5+.
:**28. … Tc8-c5**
:**29. Tf1-f8+ Kh8xh7**
:**30. Db4xe4+ Kh7-g7**
:**31. Lb2xe5+ Kg7xf8**
:**32. Le5-g7+! Kf8-g8**
:**33. De4xe7** og svart resignerte.


Denne svært kjente kombinasjonen dreier seg om det sentrale temaet bondeforvandling.

Etter opplysninger av J. P. de Arriagaha skal dette partiet ha blitt spilt i *Centro Cultural de los Ejercitos y la Armada de Madrid*, i sjette runde av det kastiljanske mesterskapet 1933, men Ortueta selv hevdet at det var snakk om et treningsparti. På grunn av dårlig kildebelegg blir partiet ofte feilaktig framstilt uten bønder på e6 og g5.

:**30. … Td8-d2**
:**31. Sc3-a4 Td2xb2!!**
:**32. Sa4xb2 c4-c3**
:**33. Tb7xb6! c5-c4!**
:Fratar springeren feltet d3, som trengs for å kontrollere c1 (bondens omvandlingsfelt).
:**34. Tb6-b4 a7-a5!!**
:**35. Sb2xc4 c3-c2**
:Også 35. Tb4xc4 c3xb2 leder til at den svarte fribonden når forvandlingsraden. Hvit ga opp her, eller noen trekk senere.

## Referanser


## Litteratur
* Isaak und Wladimir Linder: *Schach. Das Lexikon*. Sportverlag, Berlin 1996, ISBN 3-328-00665-6.
* Ernst und Uwe Bönsch: *Schachlehre, Schachtraining. Methodisches Handbuch für Lehrende und Lernende*. Sportverlag, Berlin 2000, ISBN 3-328-00869-1.
Abu l-Wafa

**Abu l-Wafa** (fullstendig navn: persisk: أبو الوفا محمد بن محمد بن يحيى بن إسماعيل بن العباس البوزجاني, *Abu l-Wafa Muhammad ibn Muhammad ibn Yahya ibn Isma'il ibn al-'Abbas al-Buzdsjani*, født 10. juni 940 i Buzhgan i regionen Khorasan; død 15. juli 998 i Bagdad) var en ledende persisk matematiker og astronom, som skrev flere bøker om anvendt matematikk, gjorde forskjellige viktige trigonometriske oppdagelser, og skrev (senere tapte) kommentarer til verker av Diophant av Alexandria og al-Chwarizmi. Han forfattet *Almagestum sive systema astronomicum*, en på egne observasjoner basert undersøkning av Ptolemaios' system, og som var viktig dor ettertidens arabisktalende astronomer.

## Biografi
Som 19-åring, i 959, flyttet han til Bagdad, og forble der de neste førti år, og døde der. Han var en samtidig med de fremstående vitenskapsmenn Abū Sahl al-Qūhī og Al-Sijzi som også var i Bagdad, og andre som Abu Nasr ibn Iraq, Abu-Mahmud Khojandi, Kushyar ibn Labban og Al-Biruni. I Bagdad ble han begunstiget av medlemmer av  buyidenes hoff.

## Astronomi

Abu Al-Wafa var den første som bygde en veggkvadrant for å observere himmelen. Det er blitt spekulert at han i dette var influert av Al-Battani ettersom denne beskriver en kvadrant i sin *Kitāb az-Zīj*. Hans bruk av tangent hjalp til med å løse problemer hvor det inngikk rettvinklet sfærisk triangel, og utviklet en ny teknikk for å kalkulere sinustabeller, og dermed klarte han å utvikle mer nøyaktige tabeller enn forgjengerne hans hadde klart.

I 997 deltok han i et eksperiment for å finne ut av forskjellen i lokal tid mellom hans oppholdssted og al-Birunis (som bodde i Kath, som nå er del av  Usbekistan). Resultatet kom meget tett opp mot de moderne beregninger, og viste en differanse på om lag én time mellom de to lengdegradene. Abu al-Wafa er også kjent for å ha samarbeidet med Abū Sahl al-Qūhī, som var en kjent fremstiller av astronomiske instrumenter. Mens det som er blitt bevart for ettertiden av hans eget arbeid ikke røper noen teoretiske innovasjon, ble hans observasjonsdataer byttige for mange andre og senere astronomer, som Al-Biruni.

### ''Almagest''
Av hans arbeider innen astronomi er alt gått tapt, med unntak av første av de syv deler av hans *Almagest* (*Kitāb al-Majisṭī*). Verket dekker mange emner innen planregning og sfærisk trigonometri, planetarteori, og løsninger for å beregne retningen mot Qibla.

## Matematikk
Han etablerte en rekke trigonometriske identiteter som for eksempel sin(*a* ± *b*) i deres moderne form, der de gamle greske matematikere hadde uttrykt de ekvivalente identiteter som korder.

\sin(\alpha \pm \beta) = \sin \alpha \cos \beta \pm \cos \alpha \sin \beta

Han oppdaget også sinussetningen for sfæriske triangler:

:\frac{A}{\sin a} = \frac{B}{\sin b} 
= \frac{C}{\sin c}

der *A*, *B*, *C* er sider og  *a*, *b*, *c* er motsatte vinkler.

## Feiloppfatning
Abu l-Wafa ble ansett av noen franske astronomer på 1800-tallet å ha oppdaget den såkalte variasjonen i månens bevegelse lenge før Tycho Brahe gjorde det. Dette har imidlertid John Louis Emil Dreyer senere påvist å være en feiloppfatning.

## Referanser
UpToDate

**UpToDate**  er et selskap i Wolters Kluwer Health avdeling av Wolters Kluwer. Hovedproduktet er et digitalt oppslagsverk for leger. UpToDate er kjøpt fri for alle i Norge av Helsebiblioteket.

Oppslagsverket inkluderer en samling av medisinsk og pasientinformasjon, tilgang til Lexi-comp legemiddelmonografier og en rekke medisinske kalkulatorer.

UpToDate blir markedsført som en evidensbasert klinisk ressurs, og forlaget hevder at det har blitt skrevet med over 5700 leger som forfattere, redaktører og peer reviewere. UpToDate er tilgjengelig via internett og offline på personlige datamaskiner eller mobile enheter. Offline-versjon (appen) er ikke frikjøpt for norske brukere.

Selskapet ble lansert i 1992 av Dr. Burton D. Rose sammen med Dr. Joseph Rush, og det ble den første tiden drevet fra Dr. Roses hjem. De startet med nefrologi, og har siden lagt til over tjue andre spesialiteter.

## Se også
*Legevakthåndboken
*eMedicine
*Norsk Elektronisk Legehåndbok (NEL)

## Eksterne lenker
* UpToDate hjemmeside
* Helsebibliotekets oppslagsverk
Constant Nieuwenhuys

**Constant Anton Nieuwenhuys**, kjent som **Constant** (født 21. juli 1920 i Amsterdam, død 1. august 2005 i Utrecht), var en nederlandsk kunstmaler og skulptør.

## Liv og kunstnerisk produksjon
Etter studier ved en kunsthåndverkskole og ved Riksakademiet for billedkunst i Amsterdam, bodde Constant fra 1946 i Paris og London. I Paris traff han Asger Jorn, som sammen med Christian Dotremont, Karel Appel, Corneille og andre dannet COBRA i 1948. Fra 1957 til 1959 var han medlem av  den situasjonistiske internasjonale. Under innflytelse derfra begynte han å interessere seg for arkitektur og utviklet i årene 1959 til 1969 det utopiske byprosjekt *New Babylon*.

I 1959 deltok Constant i documenta II utstillingen i Kassel, og den følgende documenta III i 1964.

## Referanser


## Litteratur
* *Constant‘s New Babylon – the hyper-architecture of desire* – Udgiver: Mark Wigley – Rotterdam, 1998 – ISBN 90-6450-343-5
* *Documenta 11 – Plattform 5: Ausstellung. Katalog.* – Kassel, 2003 – ISBN 3-7757-9085-3

## Eksterne lenker
* Verk og teoretiske tekster (engl.)
* Constant & New Babylon (engl.)
Tvangsmidler

**Tvangsmidler** er i norsk straffeprosess foreløpige virkemidler som kun kan brukes etter særskilte regler i straffeprosessloven, hovedsakelig i fjerde del, frem til det er avsagt dom i en sak. Et tvangsmiddel kan kun brukes når det er «tilstrekkelig grunn til det,» og kan ikke brukes «når det etter sakens art og forholdene ellers ville være et uforholdsmessig inngrep».

Tvangsmidlene i straffeprosessen:
* Pågripelse
* Fengsling
* Ransaking
* Skjult fjernsynsovervåkning
* Teknisk sporing
* Båndlegging av formuesgoder
* Avlytting
* Kommunikasjonskontroll
* Beslag
* Utleveringspålegg
* Heftelse i formuesgoder
* Besøksforbud og oppholdsforbud
* Avhenting av siktede eller vitner (i egne lovbestemmelser utenfor lovens fjerde del)
* Kroppslig undersøkelse
* Fengslig forvaring

Kompetanse til å beslutte bruk av et tvangsmiddel er fordelt mellom domstolene og påtalemyndigheten. Når kompetansen er hos domstolen blir det fattet beslutning etter begjæring fra påtalemyndigheten.

## Referanser
Yngvar Martens (1908–1956)

**Yngvar Martens** (1908–1956) var en norsk frontkjemper og NS-fylkesfører.

## Familie, utdannelse og yrke
Han var sønn av ingeniør Nicolay Martens jr. og hustru Adolfine Kristine Klüwer, som begge kom fra Steinkjer. Han ble født i Werne, nå en del av Bochum, i Tyskland mens foreldrene bodde der. I 1917 flyttet familien tilbake til Norge for godt.

Han gikk Statens skogskole i Steinkjer. Hans farfar Nicolay Martens sr. var skogskolens første bestyrer og ordfører i Steinkjer. Han studerte så videre ved Norges landbrukshøgskole på Ås og ble forstkandidat i 1932.

Han arbeidet som forstmann og sagbruksbestyrer i Trøndelag før krigen.

## Frontkjemper og NS-medlem
Han meldte seg inn i Nasjonal Samling i 1933, og tilhørte den pangermanske fløyen i partiet.

Da Norge ble okkupert av tyskerne i april 1940, meldte Martens seg til tjeneste for partiet, og deretter for okkupasjonsmakten, i Trondheim. Han ble ansatt som tolk for tyskerne.

Da Nasjonal Samlings partiorganisasjon i Trøndelag ble delt i oktober 1940, ble Martens utpekt av Vidkun Quisling til fylkesfører for Nasjonal Samling i Nord-Trøndelag fra 1. november. Quisling gav ham svært gode skussmål som fylkesfører, og merket seg hans idealisme, men vedkjente at Martens innimellom kunne opptre provoserende. I januar 1941 flyttet fylkesorganisasjonen sitt kontor fra Trondheim til Steinkjer. Den 1. februar 1943 ble Martens erstattet som fylkesfører av sin personlige og ideologiske rival, den «norsk-nasjonalistiske» Torbjørn Eggen.

Fra april 1943 deltok Martens i kampene på østfronten for Germanske-SS Norge.

I landssvikoppgjøret etter krigen ble Martens dømt til 20 års tvangsarbeid, 10 års rettighetstap og 20&nbsp;000 kroner i bøter.

Martens ble løslatt tidlig i 1950-årene. Han arbeidet som forstmann i Solør de siste årene før han døde.

## Referanser


## Eksterne lenker
*
Bærumsveien (Oslo)

**Bærumsveien** (18–28C; ingen oddetallsadresser) er en vei på Ullern og Lilleaker i bydel Ullern i Oslo. I Oslo går den fra Vækerøveien til kommunegrensen, men den fortsetter i Bærum kommune og er der fylkesvei 160. Før 1988 gikk den fra Ullernchausseen på Oslo-siden, men denne delen av veien heter nå Ullern Gårds vei.

Navnet ble vedtatt i 1929.

## Kilder
* Oslo byleksikon

## Eksterne lenker
*
Fossile spøkelsesinsekter

**Fossile spøkelsesinsekter** (Phasmida) er en gruppe av insekter. Disse insektene finnes ganske sjelden som fossiler.

## Utseende
Store til svært store insekter som ligner sterkt på plantedeler - pinner (vandrende pinner) eller blad (vandrende blad). Hodet er lite og avrundet, med nokså små fasettøyne, antennene er sigd- til trådformede. Beina er vanligvis lange og tynne. Mange har reduserte vinger, andre har en smalt første vingepar og store, tynne bakvinger.

## Levevis
Spøkelsesinsektene er planteetere.

## Fossiler
Fossile spøkelsesinsekter i snever forstand er bare kjent tilbake til Eocen, men det er grunn til å tro at de er eldre enn dette. Arter som kanskje er å regne til denne gruppen er kjent i alle fall tilbake til Perm. Voksne spøkelsesinsekter er for store til å bli bevart i arv, mens ungdomsstadiene er vanskelige å skille fra flere andre grupper, blant andre Notoptera.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Gruppen Rettvinger, Orthoptera
******* Chresmododea - sannsynligvis spøkelsesinsektenes søstergruppe
******* Spøkelsesinsekter, Phasmida Jacobson & Bianchi, 1902
******** Gruppen Timematodea
******** Gruppen Euphasmatodea Bradler, 1999
********* Familien Susumaniidae Gorochov, 1988 - Jura til paleocen
********* Gruppen Verophasmatodea Zompro, 2004
********** Gruppen Anareolatae Redtenbacher, 1906
*********** Familien Diapheromeridae Kirby, 1904 - Miocen
********** Gruppen Areolatae Redtenbacher, 1906
*********** Familien Archipseudophasmatidae Zompro, 2001 - Eocen
*********** Familien Heteronemiidae Rehn, 1904 - kjent fra pliocen
*********** Familien Vandrende blad, Phylliidae Karny, 1923 - ett fossil fra eocen
********** Overfamilien Prochresmodoidea Vishnyakova, 1980
*********** Familien Permophasmatidae Gorochov, 1992 - Perm
*********** Familien Prochresmodidae Vishnyakova, 1980 - Trias
********** Gruppen Xiphopteridea Sharov, 1968
*********** Familien Aerophasmidae Martynov, 1928 - Jura-eocen
*********** Familien Aeroplanidae Tillyard, 1918 - Trias
*********** Familien Necrophasmidae Martynov, 1925
*********** Familien Xiphopteridae Sharov, 1968 - Trias

## Litteratur

* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Baneveien (Oslo)

**Baneveien** (1-13B; ingen partallsadresser) er en vei på Godlia i bydel Østensjø i Oslo. Den begynner og slutter i Låveveien og går i en stor bue på nordøstsiden av denne, langs Østensjøbanen.

Navnet ble vedtatt i 1927. Veien har villabebyggelse.

## Kilder
* Oslo byleksikon

## Eksterne lenker
*
Barliveien (Oslo)

**Barliveien** (1-13, 2-18B) er en vei på Nordberg i bydel Nordre Aker i Oslo. Den går fra Nilserudkleiva til Steingardveien.

Navnet ble vedtatt i 1940. Bebyggelsen er stort sett villaer fra 1950-årene.

## Kilder
* Oslo byleksikon

## Eksterne lenker
*
Barnålveien (Oslo)

**Barnålveien** (1A-19, 4-12E) er en vei på Malmøya i bydel Nordstrand i Oslo. Den går som blindvei sørover fra Skjellveien og ender nær øyas høyeste punkt. Veinavnet ble vedtatt i 1956.

## Kilder
* Oslo byleksikon

## Eksterne lenker
*
Beiteveien (Oslo)

**Beiteveien** (2-10; ingen oddetallsadresser) er en vei på Manglerud i bydel Østensjø i Oslo. Den går fra Plogveien til Adolf Hedins vei.

Veinavnet ble vedtatt i 1955 og føyer seg inn i et mønster med landbruksrealterte veinavn i området. Bebyggelsen er for en stor del boligblokker (ark. John Engh) tilsluttet OBOS-borettslaget Manglerudvangen.

## Referanser


## Kilder
* Oslo byleksikon

## Eksterne lenker
*
Bekkelagskaia (Oslo)

**Bekkelagskaia** var en vei på Bekkelaget i bydel Nordstrand i Oslo. Den gikk sørøstover i havneområdet fra rundkjøringen ved Sjursøya, parallelt med Mosseveien langs Nordre Bekkelagskai til Kolleveien.

Navnet er imidlertid faset ut som veinavn. Fra 2010 betegnes hele strekningen fra Alnaelvas utløp til Ormsundveien som Kongshavnveien. Ingen hus har adresse Bekkelagskaia.

## Kilder
*
Bekkelagsterrassen (Oslo)

**Bekkelagsterrassen** (1A-33, 2-30) er en vei på Bekkelaget i bydel Nordstrand i Oslo, i skråningen mot fjorden. I nordenden, der nummereringen begynner, er dette en blindvei, men med gangveiforbindelse til Grottenveien. Derfra går den sørøstover og ender i Furubråtveien.

Navnet ble vedtatt i 1926.

## Kilder
* Oslo byleksikon

## Eksterne lenker
*
Brobekkveien (Oslo)

**Brobekkveien** (3A-115, 2A-104C) er en vei på Brobekk i bydel Bjerke og bydel Alna i Oslo. Den går på tvers av Groruddalen fra Refstadsvingen (nær Trondheimsveien) til Strømsveien (nær E6).

Veien fikk navn i 1925 etter plassen Brobekk (i nr. 2D). Brobekk er for øvrig et tidligere navn på Hovinbekken. Alna gård / Grinda (gnr./bnr. 121/2) er i nr. 95. Den ble i sin tid kjøpt av Alf Bjercke, som hadde malingsfabrikk i nr. 104-107. I nr. 87 er Haraldrud gjenbruksstasjon.

## Referanser


## Kilder
* Oslo byleksikon

## Eksterne lenker
*
Bamseveien (Oslo)

**Bamseveien** (1–9, 2–26) er en vei på Holmen i bydel Vestre Aker i Oslo. Den går som blindvei sørover fra Tråkka på østsiden av Holmendammen og ender i en snuplass.

Navnet ble vedtatt i 1951. Veien har for en stor del villabebyggelse fra 1950-årene.

## Kilder
* Oslo byleksikon

## Eksterne lenker
*
Bekkelibakken (Oslo)

**Bekkelibakken** (1A-7B, 2-10) er en vei på Heggeli i bydel Ullern i Oslo.
Den går fra Bekkeliveien til Guldberglia.

Navnet ble vedtatt i 1952.

## Kilder
* Oslo byleksikon

## Eksterne lenker
*
Bekkelikroken (Oslo)

**Bekkelikroken** (2-10; ingen oddetallsadresser) er en vei på Heggeli i bydel Ullern i Oslo. Den går som blindvei østover fra Bekkeliveien.

Navnet ble vedtatt i 1962.

## Kilder
* Oslo byleksikon

## Eksterne lenker
*
Brolandsveien (Oslo)

**Brolandsveien** (3-25, 2-36) er en vei på Stovner (bydel Stovner) i Oslo. Den går fra Stovnerveien til Stovnerbakken. Veinavnet ble vedtatt i 1928.
På 1970-tallet gikk Østre Aker vei over i Brolandsveien, før førstnevnte ble forlenget fram til E6 i 1979.

## Kilder
* Oslo byleksikon

## Eksterne lenker
*
Brynjeveien (Oslo)

**Brynjeveien** (1–3, 2–8) er en vei på Korsvoll i bydel Nordre Aker i Oslo. Den går mellom Skjoldveien og Øvre Skjoldvei.

Navnet ble vedtatt i 1940. Veien har villabebyggelse.

## Kilder
* Oslo byleksikon

## Eksterne lenker
* 
* Oslo kommunes bydelsoversikt
Bånkallstubben (Oslo)

**Bånkallstubben** (1-19, 2-28) er en vei på Bånkall i bydel Grorud i Oslo. Den går som blindvei sørøstover fra Trondheimsveien.

Veien fikk navn etter Bånkall gård i 1952.

## Kilder
* Oslo byleksikon

## Eksterne lenker
*
Bålveien (Oslo)

**Bålveien** (2-6; ingen oddetallsadresser) er en vei på Nordberg i bydel Nordre Aker i Oslo. Den går fra Carl Kjelsens vei til Langmyrveien.

Veien fikk navn etter en lokal bålplass i 1940.

## Kilder
* Oslo byleksikon

## Eksterne lenker
* Oslo kommunes bydelsoversikt
Brynsalléen

**Brynsalléen** (2-6; ingen oddetallsadresser) er en vei på Bryn i bydel Alna i Oslo. Den går som blindvei sørøstover fra Brynsengveien.

Veien var tidligere adkomstvei til Bryn gård (gnr./bnr. 137/1, lå ved Østensjøveien 44), og det fantes en østre trasé på den andre siden av Østensjøveien som nå inngår i Nils Hansens vei.

Veinavnet ble vedtatt i 1927.

Kripos' hovedkvarter (tatt i bruk 2000) er i nr. 6.

## Kilder
* Oslo byleksikon

## Eksterne lenker
*
Brynsengfaret (Oslo)

**Brynsengfaret** (4-6D; ingen oddetallsadresser) er en vei på Bryn i bydel Gamle Oslo. Den tar av fra Nils Hansens vei på østsiden, passerer Bryn stasjon, krysser under T-banelinjene og følger disse på sørsiden i vestlig retning, inn mot sentrum til Etterstadkroken. Skillet mellom veiene går på sørsiden av Brynseng T-banestasjon. 

Navnet ble vedtatt i 1902.

I nr. 4 er en av de gamle fabrikkbygningene etter Joh. Petersen Lin- og Bomullsvarefabrikk. I nr. 6 er Alnafossen kontorpark (ark. Lunde & Løvseth, 2003), som huser bl.a. Vegdirektoratets administrasjon.

## Referanser


## Kilder
* Oslo byleksikon

## Eksterne lenker
*
Brynsengveien (Oslo)

**Brynsengveien** (1-5, 2-10) er en vei på Bryn i bydel Alna i Oslo. Den går fra Østensjøveien til Tvetenveien.

Veien fikk navn i 1943 etter Brynsengen bruk.

## Kilder
* Oslo byleksikon

## Eksterne lenker
*